Source: http://docplayer.fi/41588793-Vastalausepaatos.html
Timestamp: 2018-11-20 22:29:30+00:00
Document Index: 3476358

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ']

1 VASTALAUSEPÄÄTÖS / Kuusamon Pallo-Karhut (PaKa) Muhoksen Jääklubi (MuJK) 1. Asian tausta Suomen Jääkiekkoliiton kurinpitovaliokunta on käsitellyt C-nuorten Suomi-Sarjan lohkon 1 ottelusta MuJK - PaKa ( ) PaKa:n tekemän vastalauseen. Tapauksesta on tutkittu seuraavat asiakirjat: PaKa:n tekemä vastalause MuJK - PaKa ( ) ottelun pöytäkirja ja allekirjoitettu pelaajaluettelo MuJK - PAKa ( ) ottelun pöytäkirja Cowboys - MuJK ( ) ottelun pöytäkirja MuJK:n C-nuorten otteluohjelma kaudella MuJK:n vastine PaKa on tehnyt vastalauseen ko. ottelusta. Vastalause on tehty ja maksettu kilpailusääntöjen määräämässä ajassa ja tavalla. Vastalauseen sisältö: VASTALAUSE Kuusamon Pallo-Karhut Jääkiekko ry tekee vastalauseen la pelatusta C- nuorten Suomi-sarjan pelistä MuJK-PaKa :55 Muhos MuJK - PaKa 5-2 Muhoksen Jääklubin joukkueessa pelasi edustuskelvoton pelaaja nro 81 Mikko Määttä. Mikko Määttä on saanut 10 käytösrangaistuksen MuJK PaKa pelissä sekä Cowboys MuJK pelissä. Ed. mainituista johtuen kilpailusääntöjen ja kohtien mukaan Mikko Määttä ei ollut edustuskelpoinen MuJK PaKa pelissä.
2 2. Tapahtumista on todettu seuraavaa: C-nuorten Suomi-sarjakarsinnan lohkon 1 ottelun MuJK - Paka ( ) pöytäkirjan mukaan MuJK:n pelaaja Mikko Määtälle on määrätty ottelussa 10 minuutin käytösrangaistus. C-nuorten Suomi-Sarjan lohkon 1 ottelun Cowboys - MuJK ( ) ottelun pöytäkirjan mukaan Mikko Määtälle on määrätty ottelussa 10 minuutin käytösrangaistus. Ottelun MuJK - PaKa ( ) allekirjoitetun pelaajaluettelon mukaan Mikko Määttä on ollut merkattuna MuJK:n kokoonpanoon edellä mainitussa ottelussa. Ottelupöytäkirjan mukaan hän on niin ikään pelannut kyseisessä ottelussa. 3. MuJK:n (joukkueenjohtaja Ari Oiva) vastine Aloitin Mujk;n Joukkueen johtajan tehtävissä kauden alussa,eli olen varsin tuore näissä hommissa. Mikäli joukkueemme pelaaja nro 81 Mikko Määttä on ollut ottelussa Mujk-Paka edustuskelvoton, Minä olen Joukkueen Johtajana toiminut virheellisesti. ja kannan siitä myös vastuun Vastustajien seuranta joukkuettamme kohtaan on kiitettävän tarkka em. asioitten suhteen. Huomattavasti tarkempaa kuin meidän joukkueellamme, koska näin pääsi käymään. Yksi asia on varma. Pallo-Karhujen on täytynyt tietää kyseinen edustuskelvottomuus ennen ottelua 14.1 Mujk-Paka. Se on kiistaton tosiasia. Kysymys kuuluukin. Onko tämänkaltainen toiminta mielestänne urheilullisesti, eettisesti ja rehdin juniorikiekon mukainen oikea toimintamalli, Pieni vihjaisu asiasta meille joukkueelta mikä ei pelaamalla päässyt Suomi-Sarjaan vaan säälin ja kabinetin kautta. 4. Päätös Jääkiekkoliiton kurinpitovaliokunta toteaa, että edustuskelvottomuuksia voi syntyä monella eri tapaa (pelipassit, pelioikeus, edustusoikeus, pelikiellot yms.). SJL:n voimassa olevien kilpailusääntöjen mukaan: 7.5. Ottelupöytäkirja Virallisissa otteluissa sekä harjoitusotteluissa on tehtävä pöytäkirja. Pöytäkirjaan laitettavien pelaajien pelaajaluettelo on vahvistettava ennen ottelua molempien joukkueenjohtajien sekä ottelupöytäkirja ottelun jälkeen erotuomareiden ja pöytäkirjanpitäjän allekirjoituksella.
3 Ottelupöytäkirjassa/pelaajaluettelossa joukkueen kokoonpanon allekirjoituksellaan vahvistavalla henkilöllä on oltava voimassaoleva SJL:n pelipassi, ja hän vahvistaa allekirjoituksellaan, että pöytäkirjaan/pelaajaluetteloon merkityt pelaajat ovat edustuskelpoisia kyseisessä ottelussa. Pöytäkirjasta on annettava kopiot molemmille joukkueille. Kotijoukkue/seura säilyttää alkuperäisen pöytäkirjan ja on velvollinen toimittamaan sen sarjan järjestäjälle pyydettäessä. Ottelupöytäkirja on täytettävä tarkasti ja siihen on merkittävä pelaajat (max. 19 kenttäpelaajaa ja 2 maalivahtia), joukkueen toimihenkilöt sekä täytettävä kaikki ottelutapahtumia koskevat merkinnät sekä maalivahtien torjunnat. Tämän lisäksi Mestiksessä, Nuorten SM-Liigassa ja niiden karsinnoissa on tehtävä lisäksi sarjan järjestäjän määräämät muut tilastot. Pelaajan katsotaan pelanneen sellaisessa ottelussa, jonka pöytäkirjaan hänet on merkitty Vastalauseratkaisut Vastalauseen käsittelevä elin voi vastalauseen perusteella tehdä seuraavia päätöksiä: a) Määrätä vastalauseen tehneen joukkueen voittajaksi, jolloin ottelun lopputulos on 5-0. Mikäli hyväksyttävä vastalause on voittaneen joukkueen tekemä, jää ottelun lopputulos voimaan, paitsi jos maaliero on alle viisi maalia, jolloin lopputulos on 5-0. b) Määrätä ottelun pelattavaksi uudelleen tai määrätä pistevähennys c) Hävinneen joukkueen vastalause voidaan hyväksyä ja jättää lopputulos voimaan. d) Vastalauseen käsittelevä elin voi määrätä sakkoja pelaajalle, toimihenkilölle tai seuralle. e) Pelaajille ja/tai toimihenkilöille voidaan määrätä peli- ja/tai toimintakieltoja f) joukkueen sulkeminen sarjasta Rangaistusten määrääminen ja kärsiminen Peli- ja toimintakiellot päätetään kärsittäväksi seuraavissa otteluissa samassa sarjassa jossa pelatusta ottelusta pelikielto määrättiin. Harjoitusotteluissa tulleet erikseen määrätyt peli- ja toimintakiellot kärsitään sarjaotteluissa.
4 Mikäli peli- tai toimintakiellossa oleva pelaaja tai toimihenkilö ei noudata hänelle määrättyä rangaistusta aiheuttaa se välittömästi lisärangaistuksen sekä ko. pelaajalle tai toimihenkilölle että seuralle Käyttäytymisrangaistusten kertyminen (10 ja 20 min) 1. Käyttäytymisrangaistusten kertymä (= kymppitili ) Kaikista käyttäytymisrangaistuksista pidetään yllä käyttäytymisrangaistusten kertymää. Kertymästä huolehtii rangaistun pelaajan / toimihenkilön joukkueenjohtaja. Seura on vastuussa siitä, että ottelupöytäkirjaan merkityt pelaajat ovat edustuskelpoisia (eivät pelikiellossa) ja että pelaaja-aitiossa toimivat toimihenkilöt eivät ole toimintakiellossa. 2. Pelirangaistukset Pelirangaistus (pöytäkirjamerkintä 20 min.) lasketaan yhdeksi käyttäytymisrangaistukseksi edellyttäen, että sarjan järjestäjä ei määrää tapauksesta lisärangaistusta tai että sitä ei ole tuomittu ottelun päätyttyä josta seuraa automaattinen yhden ottelun peli- tai toimintakielto. 3. Pelikiellon määräytyminen Saman pelaajan / toimihenkilön samassa joukkueessa kauden aikana sarjaotteluissa saaman kahden käyttäytymisrangaistuksen seurauksena on yhden ottelun peli- / toimintakielto. Neljäs käyttäytymisrangaistus aiheuttaa kahden ottelun peli-/toimintakiellon, kuudes neljän ottelun peli-/toimintakiellon ja niin edelleen kahden ottelun välein kertautuvana. Mikäli pelaaja tai toimihenkilö vaihtaa seuraa, käyttäytymisrangaistusten kertymä seuraa pelaajan / toimihenkilön mukana uuteen seuraan ja on voimassa siinä joukkueessa jossa aloittaa pelaamisen tai toimihenkilönä toimimisen uudessa seurassaan. Kertymä pelikielto 2 x 1 ott 4 x 2 ott 6 x 4 ott 8 x 8 ott jne
5 Kurinpitovaliokunta toteaa, että edellä esitetyn perusteella Mikko Määttä olisi tullut kärsiä kahden käyttäytymisrangaistuksen seurauksena aiheutunut pelikielto ottelussa MuJK - PaKa Näin hän on ollut edustuskelvoton kyseisessä ottelussa. Määttä on ollut edustuskelvoton niin kauan kunnes kilpailusääntöjen mukainen pelikielto on kärsitty. Kilpailusääntöjen mukaan käytösrangaistusten kertymästä huolehtii rangaistun pelaajan / toimihenkilön joukkueenjohtaja. Seura on vastuussa siitä, että ottelupöytäkirjaan merkityt pelaajat ovat edustuskelpoisia (eivät pelikiellossa) ja että pelaaja-aitiossa toimivat toimihenkilöt eivät ole toimintakiellossa. Kurinpitovaliokunta katsoo, että joukkueiden toimihenkilöiden tulisi tuntea kilpailusäännöt näiltä osin. Arvioitaessa rangaistusta tulee ensisijaisesti arvioida rikkeen vakavuutta. Pelaajien peluuttamien ilman edustusoikeutta on vakavimpia edustusoikeusrikkomuksia ja niihin tulee suhtautua vakavasti. PaKa:n vastalause hyväksytään ja vastalausemaksu palautetaan (tilinumero KUUSAMON PALLO-KARHUT JÄÄKIEKKO RY, FI ). Yleinen käytäntö tapauksissa, joissa ottelussa peluutetaan edustuskelvotonta pelaajaa, on tuomita joukkue häviämään ottelunsa kilpailusääntöjen 9.2. kohdassa tarkoitetulla tavalla. Ottelun MuJK - PaKa ( ) lopputulos 5-2 muutetaan lopputulokseksi 0-5. MuJK:lle määrätään 300 euron sakko edustuskelvottoman pelaajan peluuttamisesta ja valvonnan puutteesta. Asiassa esitetyn selvityksen perusteella Määttä on kysymyksessä olevan virheen tultua ilmi kärsinyt alkuperäisen yhden (1) ottelun pelikiellon. Koska pelikiellon kärsiminen ei ollut tapahtunut kilpailusääntöjen määräysten mukaisesti, kurinpitovaliokunta määrää Määtälle vielä yhden (1) ottelun pelikiellon. MuJK:n pelaajien edustuskelpoisuuden ja pelaajaluettelon allekirjoituksellaan vahvistaneelle Ari Oivalle määrätään yhden (1) ottelun peli- ja toimintakielto. Samalla kurinpitovaliokunta toteaa, ettei tässä tehty päätös sido kurinpitovaliokuntaa mihinkään mahdollisiin tuleviin samankaltaisista tapauksista tehtäviin päätöksiin. Tästä päätöksestä on valitusoikeus Suomen Jääkiekkoliiton valitusvaliokunnalle seitsemän (7) vuorokauden kuluessa kurinpitopäätöksen antamisesta. SJL:n
6 liittohallituksen päätöksen mukaisesti valituksen käsittelymaksu (seuralla 500 euroa ja yksityishenkilöllä 200 euroa) palautetaan mikä valitus aiheuttaa muutoksia päätökseen. Valitusmaksu on suoritettava Suomen Jääkiekkoliiton tilille Danske Bank FI ja kuitti maksetusta maksusta on liitettävä valitukseen. Valitusvaliokunta käsittelee valitukset kahden viikon kuluessa niiden saapumisesta liittoon, ellei asianosaisten kuuleminen tai muu erityinen syy edellytä pidempää käsittelyaikaa. Valituksen tekeminen ei keskeytä tämän päätöksen toimeenpanoa vaan seurojen on toimittava tämän päätöksen mukaisesti mahdollisesta valituksesta huolimatta. SUOMEN JÄÄKIEKKOLIITTO RY Antti Aine Kurinpitovaliokunnan puheenjohtaja Juho Melaluoto Kurinpitovaliokunnan sihteeri